Diari Oficial de la Generalitat Valenciana


Sumari del DOGV 7926, del 28-11-2016 (2016/9303)

RESOLUCIÓ de 18 de novembre de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i de secció assistencials en diferents hospitals dependents de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/9303


Data del document
:   18-11-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 18 de novembre de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i de secció assistencials en diferents hospitals dependents de la Conselleria de Sanitat Universal i Salut Pública. [2016/9303]  
Atesa la necessitat de cobrir reglamentàriament diverses places de cap de Servei i Secció assistencial en diferents hospitals dependents de la Conselleria de Sanitat Universal i Salut Pública; de conformitat amb el que estableix el capítol V del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servei d'institucions sanitàries de la Generalitat.  
Fent ús de la competència atribuïda per l'article 17 del Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
Convocar concurs per a la provisió de les places indicades en l'annex IV, d'acord amb les bases que es publiquen en l'annex I d'aquesta resolució.  
  
València, 18 de novembre de 2016.- El director general de Recursos Humans i Econòmics: Justo Herrera Gómez  
  
  
ANNEX I  
Bases de la convocatòria  
  
1. Característiques generals  
1.1. El règim jurídic de la plaça objecte de la convocatòria és l'establit en l'Estatut Marc del personal estatutari dels serveis de salut, aprovat per Llei 55/2003, de 16 de desembre.  
El règim de dedicació del personal facultatiu que resulte adjudicatari de la plaça serà el que corresponga segons el que preveu la normativa vigent.  
1.2. Les places convocades queden vinculades orgànicament a l'hospital respectivament i funcionalment al departament a què està adscrit l'hospital.  
1.3. De conformitat amb el que estableix l'article 32 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servei d'Institucions Sanitàries de la Generalitat, l'aspirant seleccionat obtindrà un nomenament temporal per al lloc que estarà subjecte a avaluacions quadriennals als efectes de la seua continuïtat en el lloc.  
  
1.4. El procés de selecció estarà basat en la valoració del currículum professional dels aspirants i en un projecte tècnic relacionat amb la gestió de la unitat assistencial.  
  
2. Requisits dels aspirants  
2.1. Podran participar en aquesta convocatòria el personal facultatiu amb nomenament de personal estatutari fix que té plaça en l'especialitat a què es concurse en les institucions sanitàries de la Seguretat Social, així com el personal facultatiu amb nomenament de funcionari de carrera, o laboral fix, que presten serveis en hospitals de titularitat pública amb programa acreditat per a la docència per la Comissió Nacional de la corresponent especialitat.  
2.2. Requisits exigits.  
a) Posseir la nacionalitat espanyola o d'algun dels estats membres de la Unió Europea o reunir algun dels requisits establits en l'article 57 del Text Refós de la Llei de l'Estatut Bàsic de l'Empleat Públic, referit a l'accés a l'ocupació pública de nacionals d'altres estats.  
  
b) Tindre la titulació corresponent.  
Trobar-se en possessió del títol de llicenciat o graduat en Medicina i posseir el corresponent títol de metge especialista, expedit homologat i convalidat pel Ministeri d'Educació.  
Els aspirants que opten a la plaça de cap de Secció d'Urgència Hospitalària hauran de posseir el títol de llicenciat o graduat en Medicina i tindre plaça en propietat en la categoria a què concursen.  
c) Posseir la capacitat funcional necessària per a l'exercici de les funcions que es deriven del corresponent nomenament.  
d) No haver sigut separat del servei, per mitjà d'expedient disciplinari, en qualsevol servei de salut o administració pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
e) No excedir l'edat de jubilació.  
2.3. Acreditació de requisits.  
Els requisits hauran de complir-se l'últim dia de termini legal de presentació de sol·licituds, i mantindre's fins a la presa de possessió.  
  
3. Sol·licituds  
3.1. Les persones que desitgen participar en el concurs hauran d'aportar la sol·licitud d'acord amb el model que figura com a annex II d'aquesta convocatòria, i es presentaran en les unitats de registre de les direccions territorials de la Conselleria de Sanitat Universal i Salut Pública a Alacant (c/ Girona, núm. 26); Castelló de la Plana (pl. Hort dels Corders, núm. 12) i València (Gran Via Ferran el Catòlic, núm. 74) i Gerència de Departament de Salut d'Alcoi (Plaça d'Espanya núm. 2.); o per mitjà de qualsevol de les formes previstes en l'article 30 i disposició derogatòria única de la Llei 39/2015, d'1 d'octubre del Procediment Administratiu Comú de les Administracions Públiques, fent constar de forma expressa i concreta la plaça a què es desitja optar.  
  
3.2. Les sol·licituds dirigides al director general de Recursos Humans i Econòmics es presentaran en el termini d'un mes comptat a partir del dia següent al de la publicació de la convocatòria en el Diari Oficial de la Generalitat Valenciana.  
3.3. La consignació de dades falses en la instància o en la documentació aportada pels aspirants suposarà la pèrdua de plaça a més de les mesures legals que corresponga aplicar.  
3.4. El domicili que figure en les instàncies es considerarà el vàlid als efectes de notificació, i seran responsabilitat exclusiva del concursant els errors en la consignació d'aquest i la comunicació a la Conselleria de Sanitat Universal i Salut Pública de qualsevol canvi de domicili.  
  
4. Documents que són necessaris aportar juntament amb la instància  
Juntament amb la instància, els concursants hauran d'aportar els documents següents:  
a) Fotocòpia compulsada del document nacional d'identitat.  
b) Fotocòpia compulsada del títol de l'especialitat.  
c) Currículum professional on consten els mèrits valorables, de conformitat amb el barem establit en l'annex III de la convocatòria, i documentació acreditativa d'aquests. L'acreditació dels mèrits valorables segons barem ha d'efectuar-se en document original o fotocòpia compulsada.  
Amb relació als treballs i publicacions científiques es podrà aportar fotocòpia sempre que s'especifique la ressenya de la publicació o certificació acreditativa del centre o institució organitzadora, en el cas que es tracte d'aportacions a reunions científiques que no hagen sigut publicades.  
La Comissió de Valoració podrà requerir a les persones interessades per a qualsevol tipus d'aclariment que sobre la documentació presentada plantejaren, i aquestes estaran obligades a facilitar-li-la.  
En el cas que el requeriment no siga atés, no es valorarà el mèrit corresponent.  
La Comissió de Valoració només podrà valorar o sol·licitar aclariments sobre mèrits al·legats pels concursants juntament amb la instància.  
Pel que fa als mèrits al·legats, es valoraran els realitzats referits al dia de la publicació d'aquesta resolució en el DOGV.  
d) Projecte tècnic relacionat amb la gestió de la unitat assistencial a què opta.  
  
5. Admissió de sol·licituds  
Finalitzat el termini de presentació d'instàncies, el director general de Recursos Humans i Econòmics publicarà en la pàgina Web de la Conselleria de Sanitat Universal i Salut Pública i en els taulers d'anuncis de les direccions territorials la llista provisional de concursants admesos i exclosos, amb expressió, en l'últim cas, de les causes d'exclusió.  
Els concursants exclosos disposaran d'un termini de 10 dies hàbils comptats a partir de l'endemà de la publicació de la resolució, per a esmenar els defectes apreciats.   
Les reclamacions seran acceptades o rebutjades en la resolució que aprove la llista definitiva, que es publicarà d'idèntica forma que la provisional.  
Contra la resolució que aprove la llista definitiva es podran interposar els recursos que s'especifiquen en la base 10 d'aquesta convocatòria.  
  
  
6. Comissió de valoració  
La Comissió de Valoració, que serà nomenada pel director general de Recursos Humans i Econòmics, d'acord amb el que estableix l'article 28 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servei d'Institucions Sanitàries de la Generalitat, en relació amb el Decret 30/2012, de 3 de febrer, del Consell, pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat Universal i Salut Pública.  
La relació nominal dels seus membres serà publicada en la pagina Web de la Conselleria de Sanitat Universal i Salut Pública i en els taulers d'anuncis de les direccions territorials juntament amb la llista provisional d'admesos i exclosos.  
  
Als efectes de comunicacions i la resta d'incidències la comissió de valoració tindrà la seua seu en els serveis centrals de la Conselleria de Sanitat Universal i Salut Pública, carrer Misser Mascó, número 31, 46794 València.   
  
7. Desenvolupament del concurs  
El concurs constarà de dos fases. Cada una de les fases serà valorada amb un màxim de 15 punts.  
7.1.En la primera fase seran valorats els mèrits aportats per l'aspirant segons allò que s'ha expressat en el barem que consta en l'annex III.  
7.2.La segona fase consistirà en l'exposició pública davant de la Comissió de Valoració d'un projecte tècnic relacionat amb la gestió de la unitat assistencial de què es tracte, tenint una duració màxima de 60 minuts. La Comissió de Valoració fixarà prèviament a la realització de l'exposició del projecte tècnic la puntuació mínima necessària per a superar aquesta fase. L'aspirant presentarà, en el moment de l'exposició, per a acompanyar a aquesta, tota la documentació que considere convenient.  
La Comissió de Valoració podrà, acabada l'exposició, demanar a l'aspirant tants aclariments com crega oportú.  
Cada membre de la Comissió exposarà públicament la puntuació atorgada a cada aspirant.  
La qualificació final de cada aspirant estarà determinada per la mitjana aritmètica de les qualificacions atorgades a cada participant per cada membre de la Comissió de Valoració.  
La data, hora i lloc de celebració de la fase d'exposició pública seran publicats per la Comissió de Valoració, com a mínim, amb 15 dies naturals d'antelació, en el tauler d'anuncis de la Conselleria de Sanitat Universal i Salut Pública.  
  
8. Resolució del concurs  
8.1. La Comissió de Valoració no podrà deixar sense cobrir la plaça convocada si els aspirants reuniren els requisits previstos en aquesta convocatòria i, superen la puntuació mínima prèviament establida per l'esmentada Comissió.  
8.2. El resultat final de la convocatòria s'exposarà en la pagina web de la Conselleria de Sanitat.  
8.3. En el cas que un adjudicatari renuncie a la plaça, aquesta s'adjudicarà al següent en dret, i només serà necessària la certificació de la Comissió de Valoració.  
8.4. Per la Comissió de Valoració s'elevarà al director general de Recursos Humans i Econòmics la corresponent proposta d'adjudicació de la plaça objecte de la convocatòria, que tindrà caràcter vinculant, excepte quan no s'hagen complit els requisits formals i de procediment establits.  
8.5. El director general de Recursos Humans i Econòmics dictarà una resolució designant el facultatiu proposat per la Comissió de Valoració, que serà publicada en el Diari Oficial de la Generalitat Valenciana.  
  
8.6. En el cas que en un facultatiu seleccionat no concórreguen els requisits exigits en la convocatòria, el director general de Recursos Humans i Econòmics dictarà una resolució motivada en què es declararà la pèrdua dels drets de la plaça que es tracte. L'esmentada resolució podrà ser impugnada en la forma establida en la base 10.  
  
  
9. Nomenament i presa de possessió  
El director general de Recursos Humans i Econòmics publicarà l'adjudicació definitiva de la plaça en el Diari Oficial de la Generalitat Valenciana.   
El facultatiu seleccionat disposarà d'un termini d'un mes a partir de l'endemà de la publicació en el Diari Oficial de la Generalitat Valenciana, per a efectuar la presa de possessió, que es realitzarà en la direcció del centre.  
La presa de possessió quedarà condicionada a la presentació en la institució de la documentació següent: reconeixement mèdic que acredite l'aptitud psicofísica efectuat pels serveis mèdics del centre.  
  
Quan el facultatiu que obtinga plaça, haja estat exercint-ne una altra en institucions sanitàries de la Seguretat Social en diferent província o comunitat autònoma, la unitat administrativa de destinació demanarà de la d'origen el trasllat de l'expedient del facultatiu.  
El facultatiu que haja sigut nomenat en un lloc de cap de servei o secció d'acord amb el sistema que estableix aquesta convocatòria tindrà reservada la seua plaça en propietat com a facultatiu especialista.  
  
10. Aquesta convocatòria, les seues bases, i tots els actes administratius que siguen dictats per a executar-la podran ser impugnats per les persones interessades per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de l'endemà de la publicació de l'acte recorregut, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament recurs de reposició davant d'esta dirección general, en el termini d'un mes des de l'endemà de la notificació, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.   
Contra les resolucions dictades per la comissió de valoració que ha de jutjar l'esmentat concurs, podrà interposar-se un recurs d'alçada davant d'aquesta Direcció General de Recursos Humans i Económics, en el termini d'un mes des de l'endemà de la notificació, de conformitat amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques.  
Tot això sense perjuí que s'utilitze qualsevol altre via que per al seu dret considere convenient.  
  
  
  
  
ANNEX III  
Barem  
  
FORMACIÓ ACADÈMICA  
La puntuació màxima per l'apartat de formació acadèmica és de 1,5 punts  
1. Per cada matrícula d'honor o excel·lent durant els estudis de llicenciatura: 0.05 punts.  
Per cada notable: 0,025punts  
No han de valorar-se les assignatures de religió, idiomes, ètica, formació política i educació física.  
(Puntuación màxima: 0,8 punts).  
2. Grau de doctor: 0,6 punts  
Grau de doctor cum laude: 0,7 punts  
  
FORMACIÓ ESPECIALITZADA  
La puntuació màxima per l'apartat de formació especialitzada és de 4,5 punts  
3.a) Titulats superiors que hagen complit el període complet de formació com a resident en l'especialitat que es tracta (Certificat MIR.3punts  
b) Havent superat convocatòria nacional per a optar a places MIR i no haja completat el programa. Per cada any complet en l'especialitat que es tracta: 0,6 punts  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat que es tracta, i amb títol convalidat pel Ministeri d'Educació i Ciència: 3punts  
  
d) Per formació com a especialista en centres acreditats per a la docència, en l'especialitat que es tracta, per un mínim de dos anys: 1,5 punts  
(Els apartats a, b, c, d són excloents entre si)  
4. Per assistència a cursos superiors, diplomes o màsters impartits per centres universitaris, serveis de Salut o Conselleries de Salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut així com les escoles de Salut Pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència que compten amb el reconeixement de l'organisme competent en matèria d'educació o sanitat de la corresponent administració pública, que seran valorats de la manera següent:  
- Per assistència a cursos d'una duració entre 40 hores i 100 hores lectives. Per cada curs: 0,05 punts  
Puntuació màxima: 0,30 punts  
- Per assistència a cursos o diplomes de més de 100 hores lectives. Per cada curs: 0,10 punts  
Puntuació màxima: 0,50 punts  
- Per assistència a Màster. Per cada Màster: 0,20punts  
Puntuació màxima: 1 punt  
Tot això haurà d'estar relacionat amb les funcions corresponents a les places convocades.  
  
EXPERIÈNCIA PROFESSIONAL  
La puntuació global en l'apartat d'experiència professional no podrà d'excedir 6,75 punts.  
5. Per cada mes de serveis prestats en propietat en l'especialitat que es tracta en serveis jerarquitzats d'institucions sanitàries de la Seguretat Social o en institucions amb programa acreditat per a la docència per la Comissió Nacional de què es tracta, o en institucions sanitàries de país estranger realitzades en virtut de conveni o acords d'assistència sanitària amb l'esmentat país l'exercici del qual haja sigut expressament autoritzat el facultatiu en qüestió pel Ministeri de Sanitat i Consum: 0,05punts.  
  
6. Per cada mes de serveis prestats en propietat en serveis no jerarquitzats de la seguretat Social en l'especialitat que es tracta: 0,05punts.  
  
7. Per cada mes de serveis prestats com a interí, contractat o eventual en els serveis jerarquitzats de les institucions sanitàries de la Seguretat Social en l'especialitat que es tracta:0,05 punts.  
8. Per cada mes de serveis prestats com a interí, contractat o eventual en els serveis no jerarquitzats de les institucions sanitàries de la Seguretat Social en l'especialitat que es tracta:0,05 punts.  
(La suma dels apartats 5, 6, 7, 8, no podrà excedir 5 punts).  
9. Per serveis prestats en llocs de caràcter directiu en centres sanitaris públics. Així com per serveis prestats en el Ministeri de Sanitat i Consum, Conselleria de Sanitat, INSALUD, conselleries de Salut i serveis de Salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles d'aquests organismes, així com llocs dependents dels esmentats organismes amb funcions d'inspecció de serveis sanitaris.  
  
Per cada mes: 0,05 punts.  
10. Per cada període de 4 anys de serveis prestats en propietat o amb nomenament provisional en serveis jerarquitzats dependents de l'administració pública o en institucions del sistema nacional de salut en l'especialitat que es tracta:  
a) com a cap de Secció: 0,6 punts  
b) com a cap de Servei: 1 punt  
La suma dels apartats 9 i 10 no podrà excedir 3 punts.  
  
ALTRES ACTIVITATS  
La suma dels apartats 11 i 12 no podrà excedir 1,5 punts.  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,10 punts.  
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,125punts.  
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,150 punts.  
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel Tribunal, fins a un màxim d'1 punt.  
  
  
CONEIXEMENTS VALENCIÀ  
13. El coneixement del valencià es valorarà fins a un màxim de 0,75 punts quan s'acredite estar en possessió del corresponent certificat expedit o homologat per la Junta Qualificadora de Coneixements del Valencià:  
1. Coneixement de grau oral: 0,20 punts.  
2. Coneixement de grau elemental: 0,40 punts.  
3. Coneixement de grau mitjà: 0,60 punts.  
4. Coneixement de grau superior: 0,75 punts.  
  
No es valorarà el certificat imprescindible per a la consecució d'un altre de nivell superior que s'al·legue com a mèrit.  
  
  
ANNEX IV  
Places  
  
DEPARTAMENT DE SALUT DE CASTELLÓ - HOSPITAL GENERAL UNIVERSITARI DE CASTELLÓ  
12376 Direcció de Servei de Cirurgia General i Aparell Digestiu.  
46289 Direcció de Secció de Nefrologia.  
13568 Direcció de Secció Anestesiologia i Reanimació  
  
DEPARTAMENT DE SALUT DE LA PLANA ?HOSPITAL DE LA PLANA  
42267 Direcció de Servei d'Obstetricia i Ginecologia.  
  
DEPARTAMENT DE SALUT DE VINARÒS-HOSPITAL COMARCAL VINARÒS  
36682 Direcció de Servei d'Obstericia i Ginecologia  
  
DEPARTAMENT DE SALUT DE SAGUNT - HOSPITAL DE SAGUNT  
19460 Direcció de Servei d'Obstetricia i Ginecologia  
19061 Direcció de Servei Anestesiologia i Reanimació  
  
HOSPITAL DOCTOR MOLINER  
6988 Direcció de Secció de Medicina Interna  
  
DEPARTAMENT DE SALUT DE REQUENA - HOSPITAL DE REQUENA  
59262 Direcció de Secció d'Urgències  
60587 Direcció de Secció d'Urologia  
59533 Direcció de Secció d'Oftalmologia  
  
DEPARTAMENT DE SALUT DE XÁTIVA - ONTINYENT  
17997 Direcció Servei Obstetrícia i Ginecologia - H. Lluís Alcanyís  
  
32412 Direcció Servei Medicina Interna - H. Lluís Alcanyís  
11975 Direcció Secció Cirurgia General i Aparell Digestiu - H. Lluís Alcanyís  
18084 Direcció Secció Obstetrícia i Ginecologia - H. Ontinyent  
  
39414 Direcció Secció Anestesiologia i Reanimació - H. Ontinyent  
  
  
DEPARTAMENT DE SALUT DE VALÈNCIA - ARNAU DE VILANOVA-LLÍRIA  
60021 Direcció Servei Dermatologia i Venerologia - H. Arnau de Vilanova  
20006 Direcció Servei Hematologia i Hemoteràpia - H. Arnau de Vilanova  
20787 Direcció Servei Medicina Intensiva - H. Arnau de Vilanova  
20584 Direcció Servei Medicina Interna - H. Arnau de Vilanova  
59245 Direcció Servei Psiquiatria - H. Arnau de Vilanova  
20753 Direcció Secció Anestesiologia i Reanimació - H. Arnau de Vilanova  
20252 Direcció Secció Aparell Digestiu - H. Arnau de Vilanova  
43632 Direcció Secció Cardiologia - H. Arnau de Vilanova  
59536 Direcció Secció Documentació Clínica i Admissió - H. Arnau de Vilanova  
11419 Direcció Secció Farmàcia Hospitalària - H. Arnau de Vilanova  
20612 Direcció Secció Hematologia i Hemoteràpia - H. Arnau de Vilanova  
20853 Direcció Secció Medicina Intensiva - H. Arnau de Vilanova  
20682 Direcció Secció Medicina Interna - H. Arnau de Vilanova  
20414 Direcció Secció Microbiologia i Parasitologia - H. Arnau de Vilanova  
6996 Direcció Secció Pneumologia - H. Arnau de Vilanova  
  
47425 Direcció Secció Oftalmologia - H. Arnau de Vilanova  
  
20440 Direcció Secció Radiodiagnòstic - H. Arnau de Vilanova  
60513 Direcció Secció Unitat Hospitalització a Domicili - Hospital de Llíria  
43747 Direcció Secció Urgència Hospitalària - H. Arnau de Vilanova  
20731 Direcció Secció Anestesiologia i Reanimaciò - H. Arnau de Vilanova  
60916 Direcció Secció Cirurgia General i Aparell Digestiu - Hospital de Llíria  
60864 Direcció Secció Cirurgia Ortopèdica i Traumatologia - Hospital de Llíria  
60243 Direcció Secció Cirurgia Ortopèdica i Traumatologia - Hospital de Llíria  
  
DEPARTAMENT DE SALUT DE LA FE - HOSPITAL LA FE  
27951Direcció Secció Otorinolaringologia  
28614 Direcció Secció Cirurgia Plàstica i Reparadora.  
28792 Direcció Secció Cirurgia Plástica i Reparadora.  
27244 Direcció Secció Radiodiagnòstic  
27108 Direcció Secció Radiodiagnòstic.  
27052 Direcció Secció Aparell Digestiu  
27630 Direcciò Secció Aparell Digestiu  
27406 Direcció Secció Cirurgia General i Aparell Digestiu  
27746 Direcció Secció Nefrologia  
27947 Direcció Secció Nefrologia  
27204 Direcció Secció Endocrinologia i Nutrició  
27309 Direcció Secció d'Olfaltmologia  
27510 Direcció Secció d'Oftalmologia.  
27276 Direcció Secció d'Oftalmologia.  
27302 Direcció Secció Maxil·lofacial.  
27178 Direcció Secció Al·lergologia  
59390 Direcció Secció Hematologia i Hemoteràpia.  
43288 Direcció Secció Oncologia Mèdica  
27357 Direcció Secció Oncologia Mèdica  
27961 Direcció Secció Cirurgia Ortopèdica i Traumatologia  
27999 Direcció Secció Cirurgia Ortopèdica i Traumatologia  
28528 Direcció Secció Reumatologia  
27260 Direcció Secció Reumatologia-Malalties autoimmunes  
28464 Direcció Secció Ginecologia-Reproducció Humana  
28770 Direcció Secció Ginecologia  
28663 Direcció Secció Obstetrícia i Ginecologia  
27219 Direcció Secció Psiquiatria  
48157 Direcció Secció Psiquiatria  
31144 Direcció Secció Pneumologia  
27953 Direcció Secció Pneumologia  
27503 Direcció Secció Pneumologia  
  
DEPARTAMENT DE SALUT D'ALACANT - HOSPITAL GENERAL  
4833 Direcció Servei Hematologia i Hemoteràpia  
60243 Direcció Servei Coordinació Hospitalària de Trasplantaments  
40279 Direcció Secció Radiodiagnòstic  
8490 Direcció Secció Cirurgia Pediàtrica  
4880 Direcció Secció Cardiologia  
  
DEPARTAMENT DE SALUT DE SANT JOAN D'ALACANT - HOSPITAL SANT JOAN  
36748 Direcció Servei Protecció Radiològica  
42572 Direcció Secció Medicina Nuclear.  
37943 Direcció Secció Cirurgia Maxil·lofacial  
45581 Direcció Secció Medicina Preventiva i Salut Pública  
33259 Direcció Secció Aparell Digestiu  
33660 Direcció Secció Cirurgia General i Aparell Digestiu  
33785 Direcció Secció Urgència Hospitalària  
  
DEPARTAMENT DE SALUT D'ORIHUELA-HOSPITAL VEGA BAJA D'ORIHUELA  
60112 Direcció Servei Medicina Intensiva.  
8616 Direcció Servei Medicina Interna.  
47039 Direcció Secció Cardiologia  
47643 Direcció Secció Cirurgia Ortopèdica i Traumatologia  
47829 Direcció Secció Pediatria  
47518 Direcció Secció Anestèsia i Reanimació  
  
DEPARTAMENT DE SALUT D'ELX-HOSPITAL ELX  
46201 Direcció Secció Cirurgia Ortopèdica i Traumatologia  
  
DEPARTAMENT DE SALUT D'ELDA-HOSPITAL GENERAL UNIVERSITARI ELDA  
60835 Direcció Secció Endocrinologia i Nutrició  
60387 Direcció Secció Neurologia  
60238 Direcció Secció Pneumologia  
  
DEPARTAMENT DE SALUT MARINA BAIXA-HOSPITAL DE LA VILA JOIOSA  
58064 Direcció Servei Psiquiatria  
7894 Direcció Servei Anàlisis Clíniques  
7927 Direcció Servei de Cirurgia General i Aparell Digesitu  
48001 Direcció Secció de Cirurgia General i Aparell Digesitu  
39143 Direcció Secció de Medicina Interna  
48918 Direcció Secció d'Anatomia Patològica.  
32332 Direcció Secció Medicina Física i Rehabilitació.